Ab tak Arrow par...
The Quadrant.
Maine suna tha in logon ka jab undercover thi,
aur kisi ne inki tasdeeq naheen ki thi.
Haan, ye asli hain...
High-end cartel hai, ameer families chalati hain,
jo black market se jurri hui hain.
Hamein lagta hai Diaz uski ismein madad kar raha hoga.
Tumne kaha tha tum ek izzat daar insaan ho.
Ab, main janta hoon Diaz naheen hai. Use rokne mein madad karo.
Plan B par ja raha hoon. Oliver Queen ko maarna,
aur har us shakhs ko, jiski fikar hai use.
Dad, ande ka khol hai ismein.
Haan, hai.
Tawa garam naheen?
Bohot ziada,
lekin jab dinner ki jagah nashta kar rahe hote hain is ghar mein...
...theek tarah se karte hain.
-Namak do, please, Felicity. -Kya?
Namak de sakti ho, please, jaldi, jaise hi mumkin ho.
Is par namak naheen daal sakta...
...agar tumhara chehra aisa ho jayega.
-Namak ka masla naheen, Oliver. -Theek hai.
Jab dinner tayyar hojaye toh mujhe awaaz de dijiyega.
Acha, theek, hamne use dara kar bhej diya hai, toh...
Batana chahogi ke kya chal raha hai tumhare saath?
Oliver, woh bas...
Tum aise kar rahe ho jaise tum qaid mein jaate jaate
naheen bache, poori zindagi ke liye.
Acha, tumhein kho hi diya tha, aur jisne tumhein andar daalne
ki koshish ki, ab tak ye sheher
uski girift mein hai, aur tum ande bana rahe ho, Oliver.
Haan.
Theek hai, pehli baat, use rokunga.
Doosri baat...
...yahan ande bana raha hoon,
kyunke ek raat chahta tha, bas ek raat...
Apne aap ko yaad dilane ke liye ke kis cheez ke liye larr raha hoon.
Oh, haan, mere khayal se aisa soch sakti hoon.
Madad kar sakti hoon.
Haath ki taaqat wapis agayi hai.
Harkat bhi ho rahi hai.
Jo bhi asaabi nuqsaan tha, woh chala gaya hai.
Batana chahoge kaise kiya?
Maaf karna, doctor, raaz ki baat hai.
Toh, agar ye theek hai, toh matlab mazeed check ups naheen?
Tum log ja sakte ho.
-Date par lutfandoz hona. -Shukriya.
Shukriya, Doctor.
Kaaghzi karwayi main sambhaal lungi.
Jahan woh Japanese khana milta hai, woh jagah mere khayal se khuli hogi.
Achi baat hai.
Aur yahan polymerase inhibitor hai.
Felicity aur mujhe teen barre qarze lene parre,
bas ise khareedne ke liye, lekin ye...
Pata hai, jab tumne kaha tha ke kaam par milo...
Tumhein laga koi soch hai meri ke daftar mein kuch karein?
Mujhe laga ye tumhara tariqa hai kaam par ek aur ghante rehne ka.
Mujhe laga ke tum dekhna chahoge ke din kaise guzarta hoon.
Matlab, ye kaafi jadeed technology hai.
Jis se hamein der hojayegi reservation ke liye.
Theek hai, waqt ki pabandi karne waale.
Main baaqi samaan band kar deta hoon.
Naheen, post se lag kar hai.
Oh, yaar.
Acha, pata hai kya, jab sab kuch sambhal jayega...
Ham sab se behtreen seats par jaake dekhenge ye.
Aap ko pata hai na ke 400 dollar qeemat hai ek ticket ki.
Aur manzar ke aage kuch hoga.
Naheen! Meri jaan ke liye kuch bhi, acha?
Dad, khamosh hojayein.
Kam se kam seeti ka intezar karein agar baat karni hai.
Acha, acha.
Main ijazat dungi ke woh wapis andar rakhlo ise shuru karne se pehle.
Kya cheezon ka aise hona zaroori hai?
-Tum Ricardo Diaz ke liye kam karte ho. -Kaun?
Tum khel khelna chahte ho. Acha hai.
Mujhe thorra ghussa niklaalna hai.
Meri ammi aur main dinner ke waqt nashta karte the,
lekin ye koi sitam zareefi naheen thi, kyunke unki raat ki shift hoti thi, toh...
Matlab, aisa naheen. Kam se kam umeed hai aisa naheen ho.
Uthayenge aap, Dad?
Naheen, ye ek faida hai nikaale jaane ka, ke koi mudaakhlat naheen.
Oliver, phone lo.
Phone.
Theek hai.
-Kaun hai? -Anatoly.
Abhi. Bahir jaao. Anatoly.
Neeche ho!
Jab main hiloon, William ko bedroom le jaao, aur darwaza band kardo, acha?
Kya tum donon theek ho?
Haan.
-Kya woh mar gaye hain? -Naheen, lekin zakhmi hain.
911- Diaz araha hai hamare peeche.
-Kya? -Masla hai.
Neeche.
Pata hai, kuch ghanton mein uthoge,
aur sar mein shadeed dard hoga,
aur afsos hoga ke munh naheen khola.
Tum bas ek chaara the.
Chalo. Chalo. Chalo.
Lyla, tumhare peeche.
-Meri girift mein tha woh. -Janta hoon, jaan.
Naheen. Dekho mujhe. Mere saath raho.
-Dekhna mat, jaan. -Theek hai.
Ek goli, sar ke peeche, tumhein mehsoos bhi naheen hoga.
Ek mazay ki cheez jante ho awaaz ki lehron ke baare mein?
Woh takra kar wapis aati hain.
Mr. Oliver.
Oh Khuda ka shukar tum theek ho.
Itni jaldi aane ka shukriya.
Main qareeb thi. Bande kahan hain?
Maine baandh diya hai, woh behosh hain.
Hey, maine Rene se baat ki, Dinah aur John se, woh theek hain.
Acha hai. Aur Curtis ka kya?
Woh theek hai. Uska boyfriend naheen. Surgery mein gaya hai.
Starling General mehfooz naheen.
Naheen, Lyla ne unhein ARGUS ke med bay bheja hai, woh theek rahenge.
Quentin?
Quentin ne kaha Diaz mayor par hamla naheen kar raha.
Bohot ziada nazron mein hai.
Lekin Laurel ghayab hai.
Hamara kya?
Isiliye Raisa ko bulaya, acha?
Tumhein ARGUS ki custody mein rakhenge. Woh tumhein mehfooz rakhenge.
Aap naheen arahe, haina?
Naheen, mujhe yahin rukna hoga.
Mujhe ye khatam karna hoga. Tum Raisa aur Felicity ke saath jaoge.
Asal mein, dost. Main bhi naheen arahi.
Main chahta hoon yahan se door jaao, aur mehfooz raho.
Oliver, ye jitni tumhari larrayi hai utni hi meri hai.
Main kaheen naheen ja rahi.
Green Arrow ki haisiyat se...
Main kuch bohot bure logon se takraya hoon,
jinhon se badtareen cheezein karne ki koshish ki hai.
Hey, dekho mujhe.
Aur main ab tak yahan hoon.
Aisa naheen hoga ke hamesha hoge.
Tumne sahee kaha.
William, tumhara dad abhi banna shuru hua hun, theek hai?
Mujhe woh hona pasand hai.
Aur koi bhi tumhein mujhse naheen le sakta,
khaas taur par Ricardo Diaz.
Use barbaad karein.
John aur Lya raste mein hain?
Haan, lekin yahan kyun bulwa rahe ho?
Kyunke hamara bunker mehfooz naheen.
Haan, lekin Diaz ab ye sab kyun karega?
Maheenon pehle ham par waar kar sakta tha.
Diaz chahta tha main qaid mein hoon,
taake Green Arrow shaheed na banjaaye.
Mere jaane ke baad, woh aata tumhare peeche.
-Aisa hua naheen. -Uska dusra plan acha naheen lag raha.
Ye rahi feed hamare surveillance cameras se.
Haraamzada.
Ham bas dekh kyun rahe hain? Chalte hain wahan.
Waqt naheen hai, Rene.
Diaz ke paas log hain. Matlab woh takneeki taur par aage hain.
John sahee hai.
Bunkers aur samaan tabdeel ho sakte hain. Hamein barri tasveer dekhni hogi.
Hamari families safe house ki taraf ja rahi hai.
Behtar. NORAD bunker, Colorado mein.
Oh, naheen. Naheen. Ye naheen...
Mujhe ye maheenon pehle karna chahyye tha.
Jala do.
Abhi jayenge, toh kuch ko maar denge. Use paigham bhejenge.
Fikar mat karo, mauqa milega. Sabar karo, Rene.
Dinah ne sahee kaha.
Diaz apni chaal chal raha hai.
Ham apni chaal ehtiyaat se, aur bilkul durust karenge.
Ye aaj raat khatam karte hain.
ARGUS se kitni madad ki umeed rakh sakte hain?
Mujhe thorre usool torrne parrne John ko zaraye dene ke liye.
Jitna barra masla hai Diaz Star City ke liye...
ARGUS uske saamne kuch naheen.
John ka matlab ye hai ke ARGUS qanoon barqarar rakhne ke liye naheen.
Phir lagta hai ke bas ham hi hain.
Curtis.
Hey.
-Nick kaisa hai? -Araam kar raha hai.
Operation ke baad.
Kaafi bura tha, lekin woh theek rahega.
-Ham khush naseeb the. -Oh, mujhe afsos hai.
Woh goliyan mere liye khayeen.
Fikar mat karo, us se das gunah ziada badla lenge.
Kahan shuru karenge?
Hamein jankari khud nikaalni hogi Diaz ki location par.
Main us par kaam kar rahi hoon.
Theek hai, hamein phir hathiyaar chhayyen.
Jismein ARGUS madad kar sakta hai.
Bennett aur main taaqat barhate hain.
Pata hai, agar is raste chalte rahe, toh wahan mar jayenge.
Farq naheen parrta ke Lyla kitne hathiyaar de,
ya ham kitna ghussa hain, ya kitna josh hai,
agar ham bas... Agar aage aise hi barhte rahenge...
Toh wahan maare jayenge.
Maheenon se saath kaam naheen kiya hai hamne.
Pata hai, Diaz ko iski ummed naheen, kam se kam.
Usne sab kuch plan kiya hai.
Hamara wapis aana, team ki tarah kaam karna.
Ye ek shuruwaat hai, lekin is bande ke paas ek fauj hai.
Uske paas sheher ke afsaran hain, police hai,
uske paas sab kuch hai.
Please kaho ke ek tum kahoge lekin is taqreer ke baad.
Anatoly hamein andar bhej sakta hai.
Mujhe laga tumse nafrat hai use.
Mujhe lagta hai hamara samjhota hogaya hai.
Mujhe ye bhi lagta hai ke woh ek aisi chaal hai,
jiska Diaz ko andaza naheen hoga.
Oliver, agar ye faida hai hamare paas, toh ise istemal karna hoga.
Us se meeting karte hain. Theek hai?
Uski jankaari par chaal chalte hain,
lekin tab tak woh naheen...
Main chahta hoon tum log peeche raho, aur...
Tumse tumhara bharosa chahta hoon.
Janta hoon asaani se bharosa naheen hoga,
jo kuch hua uske baad.
Toh ye sab alag rakhte hain...
...aur ye karte hain.
Meri family zinda hai tumhari wajah se.
Apna shukriya tab ke liye bacha ke rakho jab main Maldives ke saahil
par salamti se mashroob pi raha hunga.
Mujhe naheen pata kab tak tumhari family mehfooz rahegi.
SCPD ke paas ehkamat hain, ke nazar parrte hi maar do.
Diaz ka adda bohot ziada mehfooz hai.
Ham hamla naheen kar sakte, logon ki jaan jaayegi.
Sahee.
Behtreen ye hoga ke woh harkat mein aaye.
Safar mein, keh sakte hain.
Woh umeed rakhega ke ham hamla karenge.
Main ye umeed rakhunga ke waheen rahe jahan mehfooz ho.
Shayad kuch aisa soch sakoon jis se woh aisa kare.
Tumse bohot ziada maang raha hoon.
Tumhara kiya maanta hoon.
Tum inqilaab naheen la sakte...
...safaid dastane pehen kar.
Lenin mein bohot kharabiyan theen...
...lekin ye baat sahee kahi thi.
Chalna band karogi? Sar mein dard ho raha hai.
Ajeeb baat hai, tumse yehi kehne waali thi.
Tumne Quadrant ko kaha tha ke ye sheher tumhare qabu mein hai.
Aur aisa hi hai.
Toh phir aaj jangi maidaan kyun bana diya hai ise?
Mujhe laga vigilantes ko shaheed naheen banayenge.
Judge ne case kharab kiya, aur Oliver Queen ko jaane diya.
Toh tumne tabdeeli ki, ehtiyaat aur durustgi ki...
...shor aur gandgi se?
Tumhara bartao mujhe lagta hai...
...iski zaroorat naheen.
Dheyaan se, Ricardo.
Tum hamein ye sheher de chuke ho.
Kya tum ye ishara kar rahi ho...
...ke mujhe tabdeel kiya ja sakta hai?
Maine aisa koi ishara naheen kiya.
Miss Cassamento khush naheen lagtin.
Aaj raat kya hua?
Tumne dushman ko kamtar samjha.
Woh mazboot hain, aur unke iraade pukhta.
Woh khushnaseeb the.
Naseeb, taaqat, kya farq parrta hai?
Tumne makhiyon ko maara naheen. Bas chhathe ko chhera.
Makhiyan ghusse mein hain.
Tumhein lagta hain woh yahan ayenge? Ye theek hai.
Aane do unhein.
Unhein yahan laayein?
Ye jagah, khoobsurat,
lekin mehfooz naheen.
Kam se kab kaafi naheen,
ye jante hue ke woh kya le kar ayenge.
Anatoly ne kar diya.
Diaz SCPD ki taraf araha hai ek ghante mein.
ARGUS ke paas taaqat naheen Diaz ko giriftar karne ki,
toh ek baar tum pakarr loge use, phir kya?
Haan, Lyla sahee hai. Bas police ko naheen de sakte.
Aur bura mat manna, lekin tumhari Lian Yu wali qaid phatt chuki hai.
Ek masla ek waqt par.
Theek hai, hamein ye khatam karna hai, matlab pehla masla suljhana.
Diaz ko pakarrna.
Purane waqton ki khaatir keh sakta hoon?
Tayyar hojao.
Russia mein ham behtar gariyon mein safar karte hain.
Ye dilkash naheen, lekin bulletproof hai.
Ye kya hai?
Kaam chal raha hai?
Ruko, logon. Ye forklift hatani hai.
Ye jaa kar sambhaalo abhi.
Tum apni bandook bhool gaye?
Curtis, naheen!
Tumne kisi aise ko takleef di jiski mujhe parwah hai!
Aur chahyye?
Tumhein...
Quadrant reinforcements SCPD ke saath, mazeed raste mein.
Hamein abhi nikalna hoga.
Hamne use pakarr hi liya tha tha.
Curtis kaisa hai?
Nick ke saath araam kar raha hai.
Agar idhar udhar hota zara bhi, toh khoon naheen rukta uska. Naseeb acha tha.
-Bas naseeb naheen tha. -Kya matlab?
Diaz Curtis ko maar sakta tha...
...lekin woh ek haar ke peeche tha.
Bohot ehem zewar hoga.
Technology kisi qism ki. Dekho.
GRV-657 hai.
Solid state drive, askari darje ki, dynamic encryption.
Is par jo bhi hai, Diaz barre jatan se guzra hai
ise mehfooz aur qareeb rakhne ke liye.
Kuch aisa lagta hai jo hamare paas hona chahyye.
Ruko, hamein kaise pata? Hosakta hai ye kuch na ho.
Khud kaha tumne.
Matlab, Diaz iske peeche gaya Curtis ke bajaye.
Tumhara digital sniffer, kya ye drive read kar sakta hai?
Haan. Agar itna qareeb hoon, toh zaroor.
Lekin Diaz SCPD ja raha hai.
Hamein aise naheen aane dega.
Mujhe aane denge.
Kya matlab? Diaz janta hai ke ARGUS uske khilaaf hai.
Police ko phir bhi aate rehte hona hai.
Acha naheen lagega agar ek federal agency ko mana karein.
Aur agar cheezein kharab hon, tum ho saath ke liye.
Mujhe lagta hai barra juwwa hai, ek aisi cheez ke liye jiska pata naheen.
Mumkina taur par, Oliver.
Lekin shayad yehi ek mauqa hai.
Toh ham sab raazi hain?
Haan.
Perimeter ki hifazat dugni karo.
Agli baar Oliver Queen ko dekhoon,
toh uska sar neze par hona chahyye.
Zaroor, boss.
Tech wala larrka kahan hai?
Cosby wahan hai.
Oh, Mr. Diaz.
Mujhe janna hai ke jo is drive par hai woh salamat hai...
...tumhare data ko dekhe bagher.
Kar sakte ho aisa?
Tumhari grandma ki zindagi ka daromadar is par hai.
Jee, sir.
Darwaza band karo.
Woh jante the!
Kya? Kya jante the?
Ke main ja raha hoon!
Ke mere bande un par hamla karne arahe hain!
Laurel, ghayab hai, haina?
Unhein kaun bata sakta hai?
Mujhe naheen pata.
Tum aur Queen...
...tum donon ki purani jaan pehchaan hai.
Haan.
Isiliye uske dhoke se itni takleef hoti hai.
Agar tum naheen the...
...toh phir kaun tha?
Bandon ko aur police ko aaj madad ke liye kaun laaya?
-Cassamento. -Use kaise pata ke ham par hamla hoga?
Maine backup ka naheen kaha tha.
Kya tumne kaha tha?
Woh Queen ko kyun batayegi...
...aur phir hamein nikaalegi...
...hamle se?
Mantaq naheen.
Hai, agar woh tumhare khilaf upri haath chahti hai.
Taake tum rengte hue aao.
Sach baat ye hai, ke Bratva mein bohot cheezein ki hain.
Main rengta naheen hoon.
Sniffer ka haal batao?
Oh, behtreen.
Reprogram kar rahi hoon,
taake mel khaaye Diaz ki drive ke digital signature se.
Mujhe kuch programming karni hogi jaldi,
taake noise kam ho, lekin aisa kar sakti hoon.
Kya ye idhar karna zaroori hai?
Haan, agar chahte ho ye kaam kare. Kyun?
Oliver, tumhein pata hai na ke main maidaan mein rahi hoon pehle?
Russia. Do baar.
Nanda Parbat, Merlyn Global.
Ye sab tumhare aik parent banne se pehle hua tha.
Agar is se behtar mehsoos hoga,
toh woh main naheen jo station mein ghusegi.
Woh Lyla hogi.
Wahee Lyla jo ek parent bhi hai.
Aur uske shohar ne do baar bhi naheen socha,
jab Diaz ke adde mein jaane ka kaha Lyla ne.
Lyla ek sipahi hai.
Haan, isiliye woh dakhalandazi karegi, aur main door se hacking kar rahi hoon.
Koi ehmaqana cheez naheen karungi.
-Kya koi masla hai? -Naheen.
Jab tum tayyar ho.
Bas mujhe kisi markazi jagah par lagana hai ye?
Haan, agar Diaz ki drive hai is imarat mein, toh sniffer dhundh lega.
Transfer monitor karungi, lekin mukammal data ke liye ye wapis chahyye hoga.
Transfer ke liye kitna waqt chahyye?
-Kuch minutes, ziada se ziada. -Theek hai.
-Sab apni jagahon par hain? -Haan.
Agar lage kuch masla hai, toh ishara karna.
Theek hai. Paanch minute mein shuru karenge.
Sab theek hai?
Haan, ye bas acha hai dekhna ke tum aur John kaise kaam karte ho.
Jab tum log maidaan mein hote ho toh taal mel mein hote ho.
Kaise karte ho?
Tum azdawaji mashware maang rahi ho? Abhi?
Maaf karna. Haan, sahee waqt naheen.
Bas ye ke Oliver naheen chahta main yahan hoon,
toh maine socha ek do mashware kaam ajayein shayad.
Ham hamesha se jante the ke zindagi khatre mein hogi.
Aakhir kaar, woh lamha agaya...
...jahan fikar karne kam ehem laga,
us waqt se jo ham saath guzaar rahe the.
Chahe woh jangi maidaan mein kyun na hote.
Aur, talaaq se madad hoti hai.
Kuch madad kar sakta hoon?
Lyla Michaels.
Captain kahan hai?
Captain filhaal naheen,
kyunke sabiqa mayor ne pichhle waale ko barkhaast kar diya tha.
ARGUS kyun aayi hai yahan?
Ricardo Diaz ki tehqiqaat.
Uska naheen suna kabhi.
Jo bhi ho, mujhe CompStat reports chahyye hongi,
pichhle chhe maheenon ki.
Naheen chahoge ke warrant ke saath wapis aaun.
Yahin ruko.
-Chalo, Felicity. -Theek hai, locked on.
Kuch minutes do.
Data theek lagta hai, Mr. Diaz.
Koi masla hai?
Mujhe theek se naheen pata.
Yaqeeni banao phir.
Jee, sir.
Yaar, encryption rate, Corto Maltesean hai.
Kya matlab?
Matlab, pata naheen, lekin andaza lagana ho, toh financial records.
Kya hoga agar ye Diaz ki books hon? Jisko bhi woh paise deta hai?
Ham sheher ko azaad kar sakte hain.
Iska saara operation barbaad kar sakte hain.
Data copy ho raha hai. Clone ho raha hai, asal mein.
-Kya? -Site par ho raha hai, kisi tarah.
ARGUS se koi haraamzadi aayi hai.
CompStat reports dekhna chahti hai.
Naheen.
Lyla, hogaya. Sniffer lo.
Agent Michaels, ek minute baat ho sakti hai aap se?
Unhein pata chal gaya.
Device chhoro. Wahan se niklo.
Director Michaels,
suna hai mujh mein dilchaspi hai aapko.
Jaan,
tumhein yahan ajana chahyye.
Oh, chhoro.
Hey!
Sorry! Mujhe maaf karna!
Ye larrayi thi poori SCPD se.
Pagalpan, mere hisaab se bhi.
Haan, lekin yehi rasta tha.
Matlab, ye bohot ehem cheez thi.
Tumhein kaise pata? Ye encrypted hai.
Mujhe achi umeed rakhne wala keh sakte ho, lekin do ya teen ghante mein,
ham saare bohot khush honge.
Jankari jama kar sakti ho decryption ke dauran?
Acha hoga agar jaldi karein.
Oh, naheen. Naheen.
Ya aar ya paar qism ki cheez hai, acha?
Ham decryption ke dauran ghusenge aur drive wipe hojayegi.
-Kuch naheen. -Felicity, tumse baat ho sakti hai?
Haan.
Main ek andaza lagaungi,
aur kahungi ke ye un baaton mein se naheen,
jahan tum kahoge tumhein chahta hoon, tum nidar ho,
bohot ache, bohot acha kaam.
Naheen, is guftugu ki wajah tum se meri mohabbat hai.
Theek hai.
Tumne waada kiya tha tum ruki rahogi.
Waada toh naheen kiya tha.
Theek hai, tumne waada kiya tha tum kuch ehmaqana naheen karogi.
-Hamle ke beech mein gayi. -Jo ek napa tula jokham tha.
Tumne hisaab lagaya ke Ricardo Diaz kitna qareeb
tha tumhein sar mein goli maarne ke?
Hamein jo chahyye tha woh mil gaya.
Aisa naheen...
Aur agar main sahee hoon, jo hamein chahyye tha,
usmein fehrist hai un sab logon ki jo Diaz ki girift mein hain.
Ham is ke zariye Diaz se apna ghar wapis le sakte hain, Oliver.
Ham is baar sheher ko waqai bacha sakte hain.
Mujhe lagta hai ye jo tumne kaha us se ziada ehem hai.
Isiliye maine tanha kaam karna shuru kiya tha.
Haan.
Pata hai? Apne aap ko tasalli dene ki koshish ki ke sahee chaal thi,
lekin isiliye naheen ke ham shaadi shuda hain.
Aur hamein ek dusre ki taaqat banna hoga.
Toh ab tanha hone ka koi maamla naheen.
Itna asaan naheen, tumhein pata hai.
Khudaya, main chahti hoon tum is tarah dekhna shuru karo.
Hey. Tum kyun ho yahan?
Suna hai Felicity ne payroll le li hai Diaz ki,
toh main John ke saath agaya.
Decryption mein madad kar sakta hoon.
Curtis. Hey, tum pagal ho?
Tum is halat mein naheen ke yahan phiro.
Ek junooni ne un sab par hamla kiya jo mere qareeb hain.
Baad mein so jaunga.
Tumhara khoon baha hi diya tha usne, toh main chahti hoon ruko, acha?
Curtis.
Mere araam karne se kya madad hogi, Dinah?
Theek hai. Lekin beparwahi se bhi madad naheen hogi.
Usne mere bande ko maar hi diya tha.
Tumhein kya lagta hai ke mera radd e amal kya hoga?
Waisa hi jaise mera hai.
Mujhe maaf karna, main...
Vincent ka naheen soch raha tha. Mujhe maaf karna, Dinah.
Vincent ka naheen sochne ki zaroorat hai.
Nick ka sochna hai.
Bas waisa na karo, jaisa maine kiya Curtis.
Ghusse mein andha hona.
Yaad hai tumne kaise samjhaya tha?
Haan, jo tumne naheen li thi.
Haan.
Lekin tum mujhse ziada samajhdaar ho.
Dekho, Nick hospital mein hai abhi.
Agar araam se naheen liya, wahan phir se chale jaoge.
Hamare haath mein hai. Uske saath raho.
Ye pagalpan hai. Main Green Arrow ko kyun bataungi,
aur phir us se tumhein bachaungi?
Tum batao mujhe.
Tumhein wehem bhai. Tumhein mujhe shukriya kehna chahyye.
Maine hack kiya, aur hack karti rahi,
aur back-trace kiya ke Felicity Smoak tumhara clone data kahan le gayi.
Ham wahan pohonch sakte hai is se pehle ke woh decrypt kare.
Acha kaam. Sab ko bulao.
-Ham jang par ja rahe hain. -Jang?
Tumne do apartments aur ek hospital urra diye hain.
Aur tumne kuch naheen kaha jo tumhare apne police station mein hua.
Kya kehna chah rahi ho?
Tum be qabu ho, aur ziada bol rahe ho, Ricardo.
Tumhein Quadrant mein isiliye shaamil kiya kyunke...
Maaf karna, tumhein sun naheen saka.
Tumhare gale mein kuch phansa hua hai.
Ise saaf karo.
Felicity keh rahi hai ke decryption taqreeban 40 feesad hui hai.
Mujhe yaqeen hai ke jitna tez ho sakta hai utna kaam kar rahi hai.
Mujhe yaqeen hai,
lekin shayad ek aur mansoobe ka sochna hoga,
us soorat mein agar ye wala theek se naheen hua.
Sahee.
Aur mujhe mashware de sakte ho.
Pehli cheez ye hai...
...ke pata chalaya jaaye ke tumhare zehen mein kya hai.
Haan, aur tum logon ne aur kya baat ki?
Maine thora zor zaroor diya tha,
lekin Oliver, uski zaroorat naheen thi.
Tum donon ke beech ki masla dikh raha hai sab ko.
John, maine use kaha tha maidaan mein na jaye.
Aur woh gayi.
Aur maafi chahta hoon ke use lagta hai uske liye usool badal raha hoon,
lekin aisa hi hai kyunke halaat tabdeel ho chuke hain.
William.
Diaz ke bandon ne ghar par hamla kiya.
Jab ham apne ghar mein khaana khaane bethe the.
Toh ye mat kaho ke halaat itne tabdeel naheen hue.
Aur tumne kaha tha maine bohot kuch haath mein le liya hai,
aur jo tumne kaha woh suna.
Aur woh baat dil se maani, aur kuch tabdeeliyan kin.
Woh aaj maidaan mein gayi, mera dheyaan baanta,
aur is se ham donon mar sakte the.
-Lekin aisa naheen hua. -Khaer...
Sach ye hai ke tum the uske saath aaj raat.
Waise hi jaise woh tumhare saath Overwatch ki haisiyat se rahi hai.
Aur dekho, jab ye kaha tha ke dheyaan banta hai...
Toh ye matlab ye naheen ke har kisi ko, aur har cheez ko phenk do...
...jis se tumhein quwwat milti hai.
Diaz hai yahan, ek fauj ke saath.
Oliver Queen zinda naheen bachna chahyye!
Tricyclic gas phail rahi hai.
Ye Diaz hai.
Uske bande shumali maghrib ke daakhle se agaye hain.
Unke aane mein, aur gas ke phailne se ziada der tak naheen bach sakte.
Bahir nikalne ke koi aur raste hain?
Junoobi corridor, ek khufiya seerhi hai jo sarrak ki sataah par hai.
Kuch bhi bura hua, toh Curtis ne udhar bombs lagaye hue hain.
Umeed karte hain ye naubat na ho. Chalo, chalna hoga.
-Abhi naheen. -Felicity, jaana hoga.
Decryption naheen hui hai.
Jab tak ye naheen hoga naheen jaungi. Is par naheen larrna.
Baaqi sab jaayein. Ham aate hain.
Agar zaroorat parre.
Cover karta hoon. Jaao!
Niklo yahan se! Niklo!
Chalo! Chalo!
Mere haath mein tha, jaan. Chalo.
-Kitna waqt hai? -Paanch minutes.
Paanch minutes naheen, Felicity.
-Tumhein jaana hoga. -Ho hi naheen sakta.
Decryption hone ke baad email kardungi tumhein,
aur poori dunya ko bhi.
Hey, hey. Tum theek ho?
Ye hamara aakhri mauqa hai, Oliver.
Ho sakta hai bas yehi mauqa ho use rokne ka.
Koshish karne do. William ko tumhari zaroorat hai.
William ko hamari zaroorat hai.
Koi aur rasta dhundhunga main.
Chalo.
-Kitni seerhiyan hain? -Bohot saari.
Oliver aur Felicity kahan hain?
Acha, bas pohonch gaye, Felicity.
Ye kar sakti ho. Hey!
Bas tumhein maarne araha tha.
Lagta hai tum aadhe raste mein mil gaye.
Kis cheez ki ziada takleef hoti hai?
Agar ise tumhare saamne maaroon,
ya tumhein, iske saamne?
Ise mehfooz rakhne ke liye kuch bhi karoge, haina?
Ishq, sab se barra qaatil hai.
Click karo.
Oliver! Chalo, inhein yahan se nikaalte hain!
Tumhare bandon ke liye bohot afsos hai, Lyla.
Bennett acha sipahi tha.
Woh saare the.
Hamein wapis jaana chahyye.
Diaz ki laash dekhni hai.
Ek forensics team bheji thi maine.
Woh wahan naheen tha.
Haraamdaaza marta hi naheen.
Mujhe afsos hai.
Kya Felicity ne decryption khatam ki?
Naheen.
Naheen, use chhorna parra.
Phir ham kis jagah hain?
Kaheen bhi naheen.
Janta hoon, dost. Ham bhi yaad kar rahe hain.
Khaer, kuch aur din lagenge,
lekin ham mehfooz hain, theek hai?
Ham donon.
Hey, ham tumhein chahte hain, William.
Bye, bachhe.
-Kya woh theek hai? Kaisa hai? -Theek hai.
Dara hua hai, lekin, mehfooz hai,
aur chahta hai ye sab khatam ho.
Haan, haan.
Ham sab yehi chahte hain.
Hey, main...
Tumhein door naheen karna chahyye tha.
Bharosa rakhna chahyye tha ke tum mehfooz rakh sakogi,
aur apni salahiyyaton par bhi, tumhein mehfooz rakhne ke liye.
-Shukriya. -Haan.
Acha laga jaan kar ke itne saalon baad bhi tum seekh sakte ho.
Pata hai, aur kuch seekhna hai.
Sahee baat hai.
Toh ab kya?
Ek idea hai.
Aane ka shukriya.
Yahan isiliye bulaya hai kyunke kal ek Quadrant member naheen raha.
Dekho, partners rakhne se masla naheen...
...agar woh wafadar hon.
Pata chala Miss Cassamento naheen theen.
Toh mujhe abhi ye faisla karna hai...
...ke kya tum donon us ki tarah hi ho.
Tum aana chahte the Quadrant mein, tum agaye.
Dushmani ki zaroorat naheen.
Dekho, yehi masla hai.
Mera andar hona...
Mujhe hamesha laga tha main yehi chahta hoon.
Aur ab ehsaas hua...
...ye kaafi naheen.
Tumhein ek partnership naheen chahyye.
Tumhein qaabu chahyye.
Bilkul.
Toh phir se karte hain.
Ijazat hai?
Quadrant ke zaraaye hain.
Uski quwwat hai...
Taaluqaat hain.
Ab mujhe bas...
...uski wafadari chahyye.
Quadrant ke members kam ho rahe hain.
Kya hai mere paas?
Ab tak Ricardo Diaz ko naheen rok sake hain.
Woh jurra hua hai,
mulk ki sabse taaqatwar mujrimana tanzeem se.
Star City ki hukoomat uske paas hai,
uska dhaancha, uski police.
Use khud naheen rok sakta.
Aur jab kehte ho ke naheen rok sakte,
kya tum baat kar rahe ho sabiqa mayor ki haisiyat se...
...ya kuch aur?
Agar meri madad chahyye,
mujhe tumse do cheezein chahyye hongi.
Pehli baat,
chahti hoon ke woh alfaaz kaho.
Main Green Arrow hoon.
Aur sach tumhein azaad karega.
Doosri cheez kya hai?